CELEX: 62016TN0408
Language: lt
Date: 2016-07-27 00:00:00
Title: Byla T-408/16: 2016 m. liepos 27 d. pareikštas ieškinys byloje HX/Taryba

14.11.2016   
            
            
               LT
            
            
               Europos Sąjungos oficialusis leidinys
            
            
               C 419/46
            
         2016 m. liepos 27 d. pareikštas ieškinys byloje HX/Taryba
   
   (Byla T-408/16)
   (2016/C 419/62)
   Proceso kalba: bulgarų
   
      Šalys
   
   
      Ieškovas: HX (Damaskas, Sirija), atstovaujamas advokato S. Koev
   
      Atsakovė: Europos Sąjungos Taryba
   
      Reikalavimai
   
   Ieškovas Bendrojo Teismo prašo:
   
               —
            
            
               pripažinti visą ieškinį priimtinu ir pagrįstu, taip pat pripažinti tinkamais visus jame išdėstytus teisinius pagrindus,
            
         
               —
            
            
               leisti nagrinėti ieškinį pagreitinta tvarka,
            
         
               —
            
            
               pripažinti, kad skundžiami aktai gali būti panaikinti iš dalies, nes naikintiną dalį galima atskirti nuo aktų visumos, ir todėl panaikinti:
               
                           —
                        
                        
                           2016 m. gegužės 27 d. Tarybos sprendimą (BUSP) 2016/850, kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai, tiek, kiek jis taikomas ieškovui, ir
                        
                     
                           —
                        
                        
                           2016 m. gegužės 27 d. Tarybos įgyvendinimo reglamentą (ES) 2016/840, kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje, kiek jis taikomas ieškovui,
                        
                     
         
               —
            
            
               priteisti iš Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi aštuoniais pagrindais.
   
               1.
            
            
               Pirmasis ieškinio pagrindas: kiekvieno asmens teisės nebūti teisiamam ar baudžiamam du kartus už tą pačią nusikalstamą veiką (Europos Sąjungos pagrindinių teisių chartijos 50 straipsnis) šiurkštus pažeidimas.
            
         
               2.
            
            
               Antrasis ieškinio pagrindas: teisės į gynybą ir teisės į teisingą bylos nagrinėjimą šiurkštus pažeidimas.
            
         
               3.
            
            
               Trečiasis ieškinio pagrindas: pareigos motyvuoti pažeidimas.
            
         
               4.
            
            
               Ketvirtasis ieškinio pagrindas: teisės į veiksmingą teisminę apsaugą pažeidimas.
            
         
               5.
            
            
               Penktasis ieškinio pagrindas: Tarybos padaryta vertinimo klaida.
            
         
               6.
            
            
               Šeštasis ieškinio pagrindas: teisės į nuosavybę, proporcingumo principo ir ekonominės veiklos laisvės principo pažeidimas.
            
         
               7.
            
            
               Septintasis ieškinio pagrindas: teisės į normalias gyvenimo sąlygas pažeidimas.
            
         
               8.
            
            
               Aštuntasis ieškinio pagrindas: teisės į gerą reputaciją šiurkštus pažeidimas.